"Are o mică frustrare!" Reacție vehementă după ce s-a spus că Florinel Coman are pe masă o ofertă de nerefuzat
Florinel Coman (25 de ani) ar putea pleca în curând de la FCSB.
Vedeta roș-albaștrilor ar avea pe masă o ofertă de două milioane de euro din partea celor de la Al Duhail, echipă ce evoluează în campionatul Qatarului.
Andrei Cristea: "Coman are o mică frustrare pentru că majoritatea colegilor lui au plecat!"
"Șeicii" ar vrea să achite clauza de reziliere pe care Coman o are la FCSB, de cinci milioane de euro, iar fotbalistul ar fi aproape decis să accepte.
Andrei Cristea, fost jucător al roș-albaștrilor în perioada 2004-2006, susține că Florinel Coman are o alegere ușoară de făcut dacă oferta se dovedește a fi reală. Fostul fotbalist consideră că Florinel Coman a ajuns la maturitate din punct de vedere sportiv, iar faptul că până în acest moment nu a prins un transfer important i-a adus anumite frustrări.
"E puțin de discutat dacă patronul e mulțumit, iar Coman are într-adevăr o ofertă de două milioane de euro. Majoritatea colegilor lui au plecat, au semnat, s-au realizat, el are o mică frustrare din punctul ăsta de vedere", a spus Andrei Cristea la Digi Sport.
- 6 milioane de euro este cota de piață a lui Florinel Coman, potrivit Transfermarkt.
Helmut Duckadam crede că Gigi Becali este unul dintre motivele pentru care Florinel Coman își dorește să plece de la FCSB
Duckadam crede că Florinel Coman ar lua în considerare să accepte oferta "Șeicilor" din două motive. Evident, primul este reprezentat de salariul oferit de Al Duhail, iar al doilea pentru că Florinel Coman ar putea intra din nou în dizgrația patronului Gigi Becali.
"Eu cred că Florinel Coman se gândește și la perioada în care a intrat în dizgrația patronului Gigi Becali. Când a venit de la Viitorul era pe val, apoi a fost o perioadă în care nici nu mai juca. A trecut acea perioadă (n.r. în care era în dizgrația lui Gigi Becali), dar mâine poate intra din nou", a spus Helmut Duckadam la Digi Sport.
Urmăriți SPORT.RO și pe Google News